Diari Oficial de la Generalitat Valenciana


Sumari del DOGV 8533, del 23-04-2019 (2019/3689)

Convocatòria a empreses pimes de la Comunitat Valenciana per a promoure la participació en el programa Pla internacional de promoció, per a la Missió comercial a Mèxic.
------------------------------------------------------------------------------------------------------------------------------------------------------------------------

### Dades del document

Número de DOGV
:   8533

Data del DOGV
:   23-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3689


Data del document
:   10-04-2019

Organisme emissor
:   Cambra Oficial de Comerç, Indústria, Serveis i Navegació de Castelló

Tipus de document
:   Anunci

Descriptors 

:   * ajuda pública

Convocatòria a empreses pimes de la Comunitat Valenciana per a promoure la participació en el programa Pla internacional de promoció, per a la Missió comercial a Mèxic. [2019/3689]  
La Cambra de Comerç de Castelló anuncia l'obertura de convocatòria que té per objecte promoure la participació en el programa Pla internacional de promoció, cofinançat en el 50 % pel Fons Europeu de Desenvolupament Regional (FEDER) de la Unió Europea, de la Missió comercial a Mèxic, que se celebrarà del 6 al 13 de juliol de 2019 a Mèxic.  
  
Primer. Beneficiaris  
Pimes, micropimes i autònoms de la Comunitat Valenciana. El nombre màxim d'empreses beneficiàries serà de 6.  
  
Segon. Objecte  
L'objecte de la convocatòria és la selecció d'operacions realitzades per les pimes que contribuïsquen a promoure'n la internacionalització i millorar-ne la competitivitat, amb l'objectiu de millorar la propensió a exportar i la base exportadora de l'economia espanyola, diversificar els mercats de destinació de l'exportació espanyola i incrementar la competitivitat de l'economia espanyola per a impulsar Espanya com a destinació d'inversió.  
  
Tercer. Convocatòria  
El text complet de la convocatòria està a la disposició de les empreses en la seu de la Cambra de Castelló. A més pot consultar-se a través de la web   
https://www.camaracastellon.com/es/mision-mexico-2019  
  
Quart. Quantia  
El pressupost màxim d'execució de l'actuació Missió comercial a Mèxic en el marc d'aquesta convocatòria per al període 2014-2020 és de 16.940 euros, dins del programa operatiu Plurirregional d'Espanya FEDER 0408-5191 CG.  
Els recursos estimats per als serveis de suport prestats per la Cambra de Comerç de Castelló, serà de 6.020 euros, i seran aportats pel Fons Europeu de Desenvolupament Regional (FEDER) de la Unió Europea i per la Cambra de Comerç de Castelló.  
La quantia màxima de les ajudes a atorgar amb càrrec a aquesta convocatòria a les empreses participants en l'actuació Missió comercial a Mèxic és de 10.920 euros en concepte de subvenció. Les ajudes seran cofinançades en un percentatge del 50 % amb càrrec als fons FEDER, a través del programa operatiu Plurirregional d'Espanya FEDER 9420-6056 HW, i la resta es finançarà amb càrrec a les empreses.  
  
Cinqué. Termini de presentació de sol·licituds  
El termini per a la presentació de sol·licituds s'obri el dia 30 d'abril de 2019 i finalitza el dia 30 de maig de 2019. El model de sol·licitud de participació podrà descarregar-se en la web   
https://www.camaracastellon.com/es/mision-mexico-2019  
  
Castelló de la Plana, 10 d'abril de 2019.- El secretari general: Antonio Jesús Ramos Estall.